stanford-oval/wikipedia huggingface dataset:
ประเทศไทยใน พ.ศ. 2566
เหตุการณ์ > พฤษภาคม

4-7 พฤษภาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี ได้เสด็จพระราชดำเนินเยือนสหราชอาณาจักร เพื่อทรงร่วมพระราชพิธีราชาภิเษกของสมเด็จพระเจ้าชาลส์ที่ 3 และสถาปนาสมเด็จพระราชินีคามิลลา นับเป็นการเสด็จพระราชดำเนินเยือนต่างประเทศอย่างเป็นทางการครั้งแรกในรัชสมัยของพระองค์
6 พฤษภาคม – วันคล้ายวันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ครบ 100 ปี
14 พฤษภาคม – การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
18 พฤษภาคม – การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 : พรรคก้าวไกลและพรรคร่วมรัฐบาลอันได้แก่ พรรคเพื่อไทย พรรคไทยสร้างไทย พรรคประชาชาติ แถลงข่าวจัดตั้งรัฐบาลภายใต้การนำของพิธา ลิ้มเจริญรัตน์ เป็นนายกรัฐมนตรีและจัดทำบันทึกความเข้าใจ (MOU) ซึ่งถือว่าเป็นครั้งแรกที่นำมาใช้ตั้งรัฐบาลในการเมืองไทย
22 พฤษภาคม – การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 : พรรคก้าวไกลและพรรคร่วมรัฐบาล 8 พรรค อันได้แก่ พรรคเพื่อไทย, พรรคไทยสร้างไทย, พรรคประชาชาติ,  พรรคเสรีรวมไทย, พรรคเป็นธรรม, พรรคพลังสังคมใหม่ และพรรคเพื่อไทรวมพลัง แถลงข่าวลงนาม MOU จัดตั้งรัฐบาล 8 พรรค
23 พฤษภาคม – ที่สัปปายะสภาสถาน ได้มีกลุ่มผู้ชุมนุมนัดประท้วง สมาชิกวุฒิสภาไทย ชุดที่ 12 เพื่อกดดันกรณีการลงมติเลือกนายกรัฐมนตรีไทย พ.ศ. 2566
29 พฤษภาคม – ที่อำเภอศรีรัตนะ จังหวัดศรีสะเกษ เกิดเหตุนักเรียนใช้มีดแทงเพื่อนเสียชีวิตที่โรงเรียนศรีรัตนวิทยา นับเป็นเหตุฆาตกรรมในโรงเรียนโดยผู้ก่อเหตุอายุน้อยกว่า 15 ปี ครั้งที่สองของประเทศในรอบ 3 ปี 5 เดือน 1 สัปดาห์
เหตุการณ์ > กรกฎาคม

3 กรกฎาคม –
รัฐพิธีเปิดประชุมสภาผู้แทนราษฎรไทย ชุดที่ 26
รถไฟฟ้ามหานคร สายสีเหลือง เปิดให้บริการอย่างเป็นทางการ
10 กรกฎาคม – เกิดเหตุสะพานข้ามแยกที่กำลังก่อสร้างถล่มบริเวณเขตลาดกระบัง กรุงเทพมหานคร ทำให้มีผู้เสียชีวิต 2 รายและมีผู้บาดเจ็บ 13 ราย
11 กรกฎาคม – พลเอก ประยุทธ์ จันทร์โอชา นายกรัฐมนตรี ประกาศวางมือจากตำแหน่งทางการเมือง
12–16 กรกฎาคม – ประเทศไทยเป็นเจ้าภาพจัดการแข่งขันกรีฑาชิงแชมป์เอเชีย 2023 ที่สนามกรีฑาสถานแห่งชาติ
13 กรกฎาคม – การลงมติเลือกนายกรัฐมนตรีไทย พ.ศ. 2566 : การลงมติในครั้งแรกไม่สามารถหาบุคคลที่จะเป็นนายกรัฐมนตรีได้ จึงต้องจัดการลงมติรอบที่ 2
16 กรกฎาคม – กลุ่มคาร์ม็อบ (CarMob) นำโดยอานนท์ นำภา ได้ทำการประท้วงเพื่อกดดันสมาชิกวุฒิสภา
19 กรกฎาคม –
ศาลรัฐธรรมนูญมีคำสั่งให้พิธา ลิ้มเจริญรัตน์หยุดปฏิบัติหน้าที่สมาชิกสภาผู้แทนราษฎร
การลงมติเลือกนายกรัฐมนตรีไทย พ.ศ. 2566 : การลงมติในครั้งที่ 2 ไม่สามารถหาบุคคลที่จะเป็นนายกรัฐมนตรีได้ จึงต้องจัดการลงมติรอบที่ 3
กลุ่มแนวร่วมธรรมศาสตร์และการชุมนุมได้ทำการประท้วงโดยจัดกิจกรรม "19 กรกฎา วันฌาปนกิจ ส.ว." ที่อนุสาวรีย์ประชาธิปไตย
23 กรกฎาคม – การชุมนุมประท้วงของกลุ่มม็อบพร้อม (#พร้อม) ครั้งที่ 1 ที่แยกอโศกมนตรี นำโดยสมบัติ บุญงามอนงค์
29 กรกฎาคม –
การชุมนุมประท้วงของกลุ่มม็อบพร้อม (#พร้อม) ครั้งที่ 2 ที่แยกอโศกมนตรีและแยกราชประสงค์
เหตุระเบิดที่โกดังดอกไม้ไฟในอำเภอสุไหงโก-ลก จังหวัดนราธิวาส
เหตุการณ์ > สิงหาคม

2 สิงหาคม
พรรคเพื่อไทยประกาศถอนตัวจาก MOU และได้มีแถลงการณ์ขอถอนตัวจากความร่วมมือจัดตั้งพรรคร่วมรัฐบาลกับพรรคก้าวไกลและขอเป็นแกนนำจัดตั้งรัฐบาลใหม่นำโดยเศรษฐา ทวีสินและจะไม่มีพรรคก้าวไกลร่วมรัฐบาล
เสรีพิศุทธ์ เตมียเวส สส.บัญชีรายชื่อ อดีตสมาชิกคณะมนตรีความมั่นคงแห่งชาติและหัวหน้าพรรคเสรีรวมไทยได้ให้การสนับสนุนและเข้าร่วมกับพรรคเพื่อไทยเพื่อจัดตั้งรัฐบาลโดยไม่มีพรรคก้าวไกล และพรรคพลังสังคมใหม่ได้ให้การสนับสนุนด้วยเช่นกัน
แนวร่วมธรรมศาสตร์และการชุมนุมได้จัดกิจกรรม "แห่มาลัยวิวาห์คล้องใจ 8 พรรค" พร้อมกับคาร์ม๊อบเพื่อทำการประท้วงพรรคเพื่อไทย
3 สิงหาคม – นครชัย ขุนณรงค์ สิ้นสุดสภาพผู้แทนราษฎรเนื่องจากลาออกจากสมาชิกสภาผู้แทนราษฎรไทย ชุดที่ 26 ส่งผลให้ต้องมีการเลือกตั้งใหม่ในพื้นที่เขต 3 ของจังหวัดระยอง
6 สิงหาคม – วัชรเรศร วิวัชรวงศ์ หรืออดีตหม่อมเจ้าวัชรเรศร มหิดล พระราชโอรสในพระบาทสมเด็จพระวชิรเกล้าเจ้าอยู่หัว นิวัติประเทศไทยในรอบ 27 ปี หลังจากไปพำนักในสหราชอาณาจักรและสหรัฐอเมริกา ตามลำดับ โดยมีกำหนดการอยู่ในประเทศไทย 1 สัปดาห์
12 สิงหาคม – จักรีวัชร วิวัชรวงศ์ หรืออดีตหม่อมเจ้าจักรีวัชร มหิดล พระราชโอรสในพระบาทสมเด็จพระวชิรเกล้าเจ้าอยู่หัว นิวัติประเทศไทยในรอบ 27 ปี หลังจากไปพำนักในสหราชอาณาจักรและสหรัฐอเมริกา ตามลำดับ
21 สิงหาคม – พรรคเพื่อไทยและพรรคร่วมรัฐบาล 11 พรรค อันได้แก่ พรรคพลังประชารัฐ, พรรครวมไทยสร้างชาติ, พรรคภูมิใจไทย, พรรคชาติไทยพัฒนา, พรรคประชาชาติ, พรรคชาติพัฒนากล้า, พรรคเพื่อไทรวมพลัง, พรรคเสรีรวมไทย, พรรคพลังสังคมใหม่, พรรคท้องที่ไทย และพรรคใหม่ ได้แถลงข่าวจัดตั้งรัฐบาล 11 พรรค ภายใต้การนำของเศรษฐา ทวีสินจากพรรคเพื่อไทย เป็นนายกรัฐมนตรี
22 สิงหาคม
ทักษิณ ชินวัตร นายกรัฐมนตรีไทย คนที่ 23 เดินทางกลับประเทศไทยหลังจากลี้ภัยทางการเมืองเมื่อ 15 ปีก่อน
การลงมติเลือกนายกรัฐมนตรีไทย พ.ศ. 2566: การลงมติครั้งที่ 3 มีผลมติให้ เศรษฐา ทวีสิน เป็นนายกรัฐมนตรีคนใหม่ ด้วยคะแนน 482 เสียง พระบาทสมเด็จพระวชิรเกล้าเจ้าอยู่หัวทรงลงพระปรมาภิไธยในพระบรมราชโองการแต่งตั้งนายกรัฐมนตรีคนใหม่ในวันเดียวกัน
23 สิงหาคม – พิธีรับสนองพระบรมราชโองการแต่งตั้ง เศรษฐา ทวีสิน เป็นนายกรัฐมนตรีคนที่ 30 ณ ที่ทำการพรรคเพื่อไทย ถนนเพชรบุรีตัดใหม่
24 สิงหาคม – เศรษฐา ทวีสิน เข้าพบพลเอกประยุทธ์ จันทร์โอชา ที่ทำเนียบรัฐบาล นับเป็นครั้งแรกตั้งแต่การปฏิวัติสยาม พ.ศ. 2475 ที่นายกรัฐมนตรีซึ่งเพิ่งได้รับการแต่งตั้ง เข้าพบนายกรัฐมนตรีผู้พ้นจากตำแหน่งแล้ว
31 สิงหาคม – มีพระบรมราชโองการประกาศในราชกิจจานุเบกษา ให้อภัยโทษแก่นายทักษิณ ชินวัตร คงเหลือโทษจำคุก 1 ปี
เหตุการณ์ > กันยายน

1 กันยายน – หนังสือพิมพ์สยามกีฬารายวันยุติการพิมพ์ถาวร
10 กันยายน – มีการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566 ผลปรากฎว่า พงศธร ศรเพชรนรินทร์ ผู้สมัครจากพรรคก้าวไกลสามารถเอาชนะนายแพทย์บัญญัติ เจตนจันทร์ จากพรรคประชาธิปัตย์ไปได้
26 กันยายน – คณะรัฐมนตรีมีมติเห็นชอบให้วันที่ 13 ตุลาคมของทุกปีเป็นวันนวมินทรมหาราช
เหตุการณ์ > ตุลาคม

3 ตุลาคม – เกิดเหตุกราดยิงที่ศูนย์การค้าสยามพารากอน เขตปทุมวัน กรุงเทพมหานคร ทำให้มีผู้เสียชีวิต 3 รายและมีผู้บาดเจ็บ 4 รายนับเป็นเหตุฆาตกรรมในกรุงเทพมหานครที่ผู้ก่อเหตุอายุน้อยกว่า 14 ปี 2 สัปดาห์ครั้งแรกในรอบหลายทศวรรษ
7 ตุลาคม – เศรษฐา ทวีสิน นายกรัฐมนตรี แถลงประณามกลุ่มฮะมาสผ่านเอ็กซ์จากเหตุสงครามอิสราเอล–ฮะมาส พ.ศ. 2566
9 ตุลาคม
ได้มีการปล่อยดาวเทียมธีออส-2ขึ้นสู่วงโคจร
กองทัพบกได้จัดกิจกรรม รด. จิตอาสา 3 แสนนาย “เราทำความ ดี ด้วยหัวใจ” ถวายเป็นพระราชกุศลเนื่องในวันนวมินทรมหาราช จัดขึ้นโดยนักศึกษาวิชาทหารที่มีจำนวน 316,000 นายทั่วประเทศ
เหตุการณ์ > ธันวาคม

4 ธันวาคม – วัชรเรศร วิวัชรวงศ์ หรืออดีตหม่อมเจ้าวัชรเรศร มหิดล นิวัติประเทศไทยเป็นครั้งที่สอง
5 ธันวาคม
เหตุการณ์รถทัวร์กรุงเทพฯ-นาทวี ตกถนนชนต้นไม้ ในพื้นที่ตำบลห้วยยาง อำเภอทับสะแก จังหวัดประจวบคีรีขันธ์ ทำให้มีผู้เสียชีวิตถึง 14 คน และเป็นเหตุการณ์ที่เลวร้ายที่สุดในรอบ 12 ปี อีกด้วย
หนังสือพิมพ์กีฬาสยามรายวัน เริ่มจัดจำหน่าย (ใช้ทีมงานเดิมของหนังสือพิมพ์สยามกีฬารายวัน)
13 ธันวาคม – ละครเรื่อง  “พรหมลิขิต” สร้างสถิติ ยอดดูสดออนไลน์สูง 1.7 ล้านวิว ติดอันดับ 2 ของโลก
20 ธันวาคม – ชัยธวัช ตุลาธน สส. บัญชีรายชื่อ และ หัวหน้าพรรคก้าวไกล รับพระบรมราชโองการโปรดเกล้าฯ แต่งตั้งให้เป็นผู้นำฝ่ายค้านในสภาผู้แทนราษฎร
ผู้เสียชีวิต > มกราคม

1 มกราคม – อุดม แดงโกเมน อดีตสมาชิกสภาผู้แทนราษฎร (เกิด 14 ธันวาคม พ.ศ. 2467)
2 มกราคม – เจ้าดวงเดือน ณ เชียงใหม่ เจ้านายราชวงศ์เชียงใหม่ (เกิด 22 พฤษภาคม พ.ศ. 2472)
3 มกราคม – วัยโรจน์ พิพิธภักดี อดีตสมาชิกสภาผู้แทนราษฎร (เกิด 1 เมษายน พ.ศ. 2484)
10 มกราคม – พระเทพมงคลวัชราจารย์ (เหลือง ฉนฺทาคโม) อดีตเจ้าคณะจังหวัดบุรีรัมย์ (เกิด 1 พฤษภาคม พ.ศ. 2470)
18 มกราคม – อรรถสิทธิ์ เวชชาชีวะ รัฐมนตรีช่วยว่าการกระทรวงสาธารณสุขคนที่ 23 (เกิด 3 พฤศจิกายน พ.ศ. 2478)
ผู้เสียชีวิต > กุมภาพันธ์

5 กุมภาพันธ์ – นุกูล ประจวบเหมาะ รัฐมนตรีว่าการการกระทรวงคมนาคมคนที่ 35 (เกิด 25 กรกฎาคม พ.ศ. 2472)
14 กุมภาพันธ์ – ดวงเพชร พรหมเทพ นักฟุตบอลหนึ่งใน 13 คนในทีมหมูป่า อะคาเดมี่ ที่เคยประสบภัยในเหตุการณ์ติดถ้ำหลวงในจังหวัดเชียงราย (เกิด 3 กรกฎาคม พ.ศ. 2548)
17 กุมภาพันธ์ – ยุทธ อังกินันทน์ รัฐมนตรีช่วยว่าการกระทรวงเกษตรและสหกรณ์คนที่ 61 (เกิด 6 เมษายน พ.ศ. 2479)
ผู้เสียชีวิต > มีนาคม

24 มีนาคม – สุรสีห์ ผาธรรม ศิลปินมรดกอีสาน (เกิด 17 มีนาคม  พ.ศ. 2491)
31 มีนาคม – ชนม์สวัสดิ์ อัศวเหม อดีตนายกองค์การบริหารส่วนจังหวัดสมุทรปราการ (เกิด 19 พฤศจิกายน พ.ศ. 2511)
ผู้เสียชีวิต > เมษายน

16 เมษายน – บรรณโศภิษฐ์ เมฆวิชัย อดีตรองผู้ว่าราชการกรุงเทพมหานคร (เกิด 4 พฤษภาคม พ.ศ. 2499)
18 เมษายน – อำนวย วีรวรรณ รองนายกรัฐมนตรีคนที่ 58 (เกิด 1 กรกฎาคม พ.ศ. 2475)
19 เมษายน – สุพิชชา ปรีดาเจริญ นักร้อง (เกิด 2 พฤษภาคม พ.ศ. 2546)
ผู้เสียชีวิต > พฤษภาคม

5 พฤษภาคม -  ธนัท ตันอนุชิตติกุล ประธานบริษัท การ์ตูนคลับมีเดีย จำกัด (เกิด 4 มีนาคม พ.ศ. 2528)
7 พฤษภาคม – วิจิตร สุขมาก รัฐมนตรีว่าการการกระทรวงกลาโหมคนที่ 30 (เกิด 18 มิถุนายน พ.ศ. 2476)
ผู้เสียชีวิต > มิถุนายน

8 มิถุนายน – พระราชวัชรรังษี (เอี่ยม สิริวณฺโณ) อดีตรักษาการเจ้าอาวาสวัดประดู่ในทรงธรรม (เกิด 1 ตุลาคม พ.ศ. 2476)
13 มิถุนายน – อุดมศิลป์ ศรีแสงนาม รัฐมนตรีช่วยว่าการกระทรวงสาธารณสุขคนที่ 27 (เกิด 6 ตุลาคม พ.ศ. 2485)
21 มิถุนายน – ณรงค์ศักดิ์ โอสถธนากร ผู้ว่าราชการจังหวัดปทุมธานีคนที่ 59 (เกิด 1 มิถุนายน พ.ศ. 2508)
28 มิถุนายน
ทัศนีย์ บุณยคุปต์ อดีตครูใหญ่โรงเรียนจิตรลดา (เกิด 9 กันยายน พ.ศ. 2465)
สนั่น ทั่วทิพย์ ผู้บัญชาการทหารอากาศคนที่ 17 (เกิด 11 กุมภาพันธ์ พ.ศ. 2482)
29 มิถุนายน
พระพรหมวชิราลังการ (ชลอ กิตฺติสาโร) อดีตเจ้าคณะภาค 4–5–6–7 ธรรมยุต (เกิด 27 มกราคม พ.ศ. 2472)
อรุณ สวัสดี อดีตสมาชิกสภาผู้แทนราษฎร (เกิด 18 กุมภาพันธ์ พ.ศ. 2505)
ผู้เสียชีวิต > กรกฎาคม

13 กรกฎาคม – ชาตรี ชมมงคล (พนม นพพร) นักร้องเพลงลูกทุ่ง (เกิด 27 พฤษภาคม พ.ศ. 2489)
21 กรกฎาคม – สมนึก ทองมา (ชลธี ธารทอง) ศิลปินแห่งชาติ สาขาศิลปะการแสดง (เพลงลูกทุ่ง-ประพันธ์) (เกิด 31 สิงหาคม พ.ศ. 2480)
ผู้เสียชีวิต > สิงหาคม

3 สิงหาคม – พูนสวัสดิ์ มูลศาสตรสาทร รัฐมนตรีช่วยว่าการกระทรวงแรงงานและสวัสดิการสังคมคนที่ 5 (เกิด 11 ธันวาคม พ.ศ. 2482)
7 สิงหาคม – นิธิ เอียวศรีวงศ์ ศาสตราจารย์ด้านประวัติศาสตร์ไทย (เกิด 23 พฤษภาคม พ.ศ. 2483)
12 สิงหาคม – อุเทน บุญยงค์ นักแสดง (เกิด 4 กันยายน พ.ศ. 2489)
14 สิงหาคม – เพชร โอสถานุเคราะห์ อธิการบดีมหาวิทยาลัยกรุงเทพคนที่ 5 (เกิด 21 สิงหาคม พ.ศ. 2497)
21 สิงหาคม – จารึก อารีราชการัณย์ อดีตสมาชิกสภานิติบัญญัติแห่งชาติ (เกิด 9 ธันวาคม พ.ศ. 2475)
ผู้เสียชีวิต > กันยายน

6 กันยายน – ศิวกร สายบัว ตำรวจ (เกิด 28 พฤศจิกายน พ.ศ. 2534)
8 กันยายน – สมลักษณ์ จัดกระบวนพล อดีตกรรมการป้องกันและปราปรามทุจริตแห่งชาติ (เกิด 13 พฤษภาคม พ.ศ. 2483)
26 กันยายน – วณี สมประสงค์ นางสาวสยาม พ.ศ. 2478 (เกิด 3 เมษายน พ.ศ. 2464)
30 กันยายน – วิจิตร ศรีสอ้าน รัฐมนตรีว่าการกระทรวงศึกษาธิการคนที่ 46 (เกิด 22 ธันวาคม พ.ศ. 2477)
ผู้เสียชีวิต > ตุลาคม

22 ตุลาคม – อาศิส พิทักษ์คุมพล จุฬาราชมนตรีคนที่ 18 (เกิด 6 มีนาคม พ.ศ. 2490)
28 ตุลาคม – วิริยะ จุลมกร (มานพ อัศวเทพ) นักแสดง (เกิด 16 ตุลาคม พ.ศ. 2480)
ผู้เสียชีวิต > พฤศจิกายน

16 พฤศจิกายน – เกริกเกียรติ พิพัฒนเสรีธรรม อธิการบดีมหาวิทยาลัยธรรมศาสตร์คนที่ 17 (เกิด 11 กันยายน พ.ศ. 2480)
17 พฤศจิกายน – ตฤณ เรืองกิจรัตนกุล นักจัดรายการวิทยุ (เกิด 30 มกราคม พ.ศ. 2530)
20 พฤศจิกายน – หม่อมราชวงศ์สดศรี ปันยารชุน คู่สมรสอดีตนายกรัฐมนตรี (เกิด 21 กรกฎาคม พ.ศ. 2479)
23 พฤศจิกายน – อนันต์ ฉายแสง รัฐมนตรีช่วยว่าการกระทรวงอุตสาหกรรมคนที่ 28 (เกิด 20 มกราคม พ.ศ. 2471)
24 พฤศจิกายน
พระราชมงคลวัชราจารย์ (พัฒน์ ปุญฺญกาโม) อดีตเจ้าคณะตำบลธารทหาร (เกิด 12 พฤษภาคม พ.ศ. 2465)
พระเทพมงคลวชิรมุนี (หา สุภโร) อดีตรองเจ้าคณะจังหวัดกาฬสินธุ์ (ธรรมยุติ) (เกิด 2 กรกฎาคม พ.ศ. 2468)
ชลอ เกิดเทศ นายกสมาคมกีฬาฟุตบอลแห่งประเทศไทย ในพระบรมราชูปถัมภ์คนที่ 14 (เกิด 28 สิงหาคม พ.ศ. 2481)
25 พฤศจิกายน – วิชัย สุริยุทธ อดีตตำรวจ (เกิด 3 สิงหาคม พ.ศ. 2489)
29 พฤศจิกายน – วิจิตร สุวิทย์ อดีตสมาชิกสภาผู้แทนราษฎร (เกิด 5 พฤศจิกายน พ.ศ. 2481)
ผู้เสียชีวิต > ธันวาคม

5 ธันวาคม – กฤตไท ธนสมบัติกุล อาจารย์ประจำภาควิชาเวชศาสตร์ครอบครัว คณะแพทยศาสตร์ มหาวิทยาลัยเชียงใหม่ (เกิด 10 มิถุนายน พ.ศ. 2537)
24 ธันวาคม – ดารุณี กฤตบุญญาลัย นักธุรกิจและนักแสดงหญิงชาวไทย (เกิด 8 มีนาคม พ.ศ. 2492)
เชิงอรรถ

↑  เป็นสมาชิกพรรคระหว่างวันที่ 9 มกราคม – 11 กรกฎาคม 2566
ดูเพิ่ม

บุคคลที่เสียชีวิตในปี พ.ศ. 2566
พรรคก้าวไกลและพรรคร่วมรัฐบาลได้แก่ พรรคเพื่อไทย, พรรคไทยสร้างไทย พรรคประชาชาติ แถลงข่าวจัดตั้งรัฐบาลเมื่อวันที่ 18 พฤษภาคม พ.ศ. 2566
ทักษิณ ชินวัตรกราบเบื้องหน้าพระบรมฉายาลักษณ์พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี หลังเดินทางกลับถึงประเทศไทย
เศรษฐา ทวีสิน ให้สัมภาษณ์หลังการประชุมรัฐสภาเพื่อลงมติเลือกนายกรัฐมนตรีเมื่อ 22 สิงหาคม 2566
เจ้าดวงเดือน ณ เชียงใหม่
อรรถสิทธิ์ เวชชาชีวะ
อำนวย วีรวรรณ
ณรงค์ศักดิ์ โอสถธนากร
สนั่น ทั่วทิพย์
ชลธี ธารทอง
นิธิ เอียวศรีวงศ์
วิจิตร ศรีสอ้าน
อาศิส พิทักษ์คุมพล
วิชัย สุริยุทธ
ตลาดค้าส่งอาหารทะเลหฺวาหนาน

ตลาดในนครอู่ฮั่น มณฑลหูเป่ย์ ประเทศจีน
| ตลาดค้าส่งอาหารทะเลหฺวาหนาน |
| --- | --- |
武汉华南海鲜批发市场
ภายนอกของตลาด (มีนาคม 2563) หลังการปิด
ที่ตั้งของตลาดในมณฑลหูเป่ย์
ข้อมูลทั่วไป
สถานะ: ปิด เนื่องจากการระบาดของไวรัสโคโรนา (โรคโควิด-19)
ที่ตั้ง: เขตเจียงฮั่น
เมือง: อู่ฮั่น, มณฑลหูเป่ย์
ประเทศ: จีน
พิกัด: 30°37′11″N 114°15′27″E﻿ / ﻿30.6196°N 114.2576°E﻿ / 30.6196; 114.2576
ผู้เช่าในปัจจุบัน: 1,000+
เปิดใช้งาน: 19 มิถุนายน พ.ศ. 2545
ปิดใช้งาน: 1 มกราคม พ.ศ. 2563
ข้อมูลทางเทคนิค
พื้นที่แต่ละชั้น: 50,000 ตารางเมตร (540,000 ฟุต2)
แผนที่เชิงโต้ตอบของที่ตั้งตลาด
ตลาดค้าส่งอาหารทะเลอู่ฮั่นหฺวาหนาน (จีน: 武汉华南海鲜批发市场) หรือรู้จักในชื่อตลาดอาหารทะเลหฺวาหนาน (หฺวาหนาน หมายถึง 'จีนใต้') เป็นตลาดค้าสัตว์และอาหารทะเลที่มีชีวิตในเขตเจียงฮั่น (江汉区) นครอู่ฮั่น เมืองหลวงของมณฑลหูเป่ย์ ในภาคกลางของประเทศจีน
ตลาดเป็นที่รู้จักอย่างแพร่หลายไปทั่วโลกหลังจากถูกระบุว่าเป็นจุดเริ่มต้น (Ground Zero) ของโรคโควิด-19 และการระบาดทั่วที่เกิดขึ้น เมื่อวันที่ 31 ธันวาคม พ.ศ. 2562 องค์การอนามัยโลกได้รับแจ้งเกี่ยวกับการระบาดของโรคปอดบวมในนครอู่ฮั่น โดยมีผู้ป่วย 41 รายแรกที่เข้ารับการรักษาในโรงพยาบาลด้วยโรคปอดบวม ซึ่งต่อมาได้รับการระบุอย่างเป็นทางการว่าเกิดจากการติดเชื้อไวรัส SARS-CoV-2 โดยได้รับการยืนยันจากห้องปฏิบัติการในวันที่ 2 มกราคม พ.ศ. 2563 ซึ่งผู้ป่วยจำนวนสองในสามเกี่ยวข้องกับตลาด ตลาดเปิดดำเนินการเมื่อวันที่ 19 มิถุนายน พ.ศ. 2545 และปิดในวันที่ 1 มกราคม พ.ศ. 2563 เพื่อดำเนินการด้านสุขอนามัยและการฆ่าเชื้อ รายงานของศูนย์ควบคุมและป้องกันโรคแห่งประเทศจีน ระบุว่าตัวอย่างสิ่งแวดล้อม 33 ตัวอย่างจาก 585 ตัวอย่างที่ได้รับจากตลาดตรวจพบเชื้อไวรัสโคโรนาซึ่งก่อโรคโควิด-19
สิ่งอำนวยความสะดวกและการดำเนินงาน

ตลาดมีพื้นที่มากกว่า 50,000 ตารางเมตร (12 เอเคอร์) และมีผู้เช่ามากกว่า 1,000 ราย มีการรายงานว่าตลาดแห่งนี้เป็นตลาดค้าส่งอาหารทะเลที่ใหญ่ที่สุดในภาคกลางของจีน โดยมีพื้นที่สำหรับค้าสัตว์ป่าในด้านตะวันตก ตลาดตั้งอยู่ในส่วนใหม่ของเมือง ใกล้ย่านร้านค้าและอพาร์ตเมนต์ ห่างประมาณ 800 เมตร (2,600 ฟุต) จากสถานีรถไฟฮั่นโข่ว และใกล้กับศูนย์ควบคุมโรคอู่ฮั่น
ในช่วงปลายปี พ.ศ. 2562 The Wall Street Journal รายงานว่าตลาดได้ผ่านการตรวจสอบของเมืองอย่างเป็นทางการ อย่างไรก็ตามนิตยสารไทม์ รายงานว่ามีตลาดมีสุขภาวะที่ "ไม่สะอาด" มีทางเดินแคบและแผงขายของวางชิดกัน ซึ่งมีสัตว์ถูกเลี้ยงไว้ข้าง ๆ กับซากสัตว์ที่ตายแล้ว ตามข้อมูลของBusiness Insider เป็นเรื่องปกติที่จะเห็นสัตว์ถูกฆ่าอย่างเปิดเผยและซากที่วางจำหน่ายในตลาด หนังสือพิมพ์เดอะนิวยอร์กไทมส์ รายงานว่า "การสุขาภิบาลเป็นเรื่องน่ากังวลจากการระบายอากาศที่ไม่ดีและมีขยะกองอยู่บนพื้นเปียก"
สินค้าที่จำหน่าย

ด้วยความต้องการบริโภคสัตว์แปลกในท้องถิ่นในปัจจุบัน ตลาดจึงมีสัตว์ป่าต่าง ๆ สำหรับขาย ซึ่งเป็นสิ่งที่ไม่ปรกติสำหรับตลาดสดส่วนใหญ่ในประเทศจีน รายการราคาที่โพสต์โดยผู้ขายรายหนึ่งบนเว็บไซต์วิจารณ์ยอดนิยมของจีน ต้าจ้งเตี่ยนผิง (大众点评网) แสดงรายการ 112 รายการรวมถึงสัตว์ป่าจำนวนหนึ่ง หนังสือพิมพ์South China Morning Post รายงานเมื่อวันที่ 29 มกราคม พ.ศ. 2563 ว่าส่วนหนึ่งของตลาดพบการขาย "สัตว์ป่า 120 ตัวจาก 75 สายพันธุ์"
จากการศึกษาที่ตีพิมพ์ในรายงานทางวิทยาศาสตร์เมื่อเดือนมิถุนายน พ.ศ. 2564 มีสัตว์ป่า 38 สายพันธุ์ ซึ่งรวมทั้ง 31 สายพันธุ์ที่ได้รับการคุ้มครอง ถูกจำหน่ายระหว่างเดือนพฤษภาคม พ.ศ. 2560 ถึงพฤศจิกายน 2562 ในตลาดสดสำหรับอาหารและตลาดสัตว์เลี้ยงในอู่ฮั่น (ตลาดอาหารทะเลหฺวาหนาน, ตลาดไป๋ชาโจว (武汉白沙洲蔬菜市场), ตลาดสัตว์เลี้ยงกลางแจ้งตีเจี่ยว (武汉堤角花鸟市场) และตลาดสัตว์มีชีวิตฉี่อี้เหมิน (武汉起义门水产批发市场))  อาทิเช่น เม่นอามูร์, เพียงพอนไซบีเรีย, แบดเจอร์เอเชีย, เม่นมลายู, มาร์มอต, สุนัขจิ้งจอกแดง, มิงค์ สัตว์ป่าที่ถูกจำหน่ายไม่ได้รับการดูแลและมีสุขอนามัยที่ย่ำแย่ สามารถเป็นที่อยู่ของโรคติดเชื้อจากสัตว์สู่คนหรือปรสิตที่เป็นพาหะของโรคได้หลากหลาย ในกลุ่มสัตว์เพื่อจำหน่ายเหล่านี้ไม่พบว่ามีตัวลิ่นหรือค้างคาวพันธุ์ใด ๆ
การเชื่อมโยงกับโควิด-19 > ผลกระทบ > การปิดตลาด

เมื่อวันที่ 1 มกราคม พ.ศ. 2563 การตอบสนองต่อการระบาดครั้งแรกของกลุ่มผู้ป่วยโรคปอดบวม เจ้าหน้าที่สาธารณสุขได้ทำการปิดตลาดเพื่อดำเนินการสอบสวน ทำความสะอาด และฆ่าเชื้อสถานที่
การเชื่อมโยงกับโควิด-19 > ผลกระทบ > การห้ามค้าสัตว์ป่า

นักสิ่งแวดล้อมชาวจีน, นักวิจัย และสื่อของรัฐเรียกร้องให้มีกฎระเบียบที่เข้มงวดมากขึ้นสำหรับการค้าสัตว์แปลก ๆ ในตลาดสด ตั้งแต่ปี พ.ศ. 2546 นักวิทยาศาสตร์ชาวจีนหลายคนเรียกร้องให้ห้ามการค้าสัตว์ป่า
วันที่ 22 มกราคม พ.ศ. 2563 มีการประกาศห้ามขายผลิตภัณฑ์จากสัตว์ป่าทั้งหมดในนครอู่ฮั่น ในเดือนพฤษภาคม 2563 เมืองสั่งห้ามการรับประทานสัตว์ป่าและจำกัดการล่าสัตว์และการเพาะเลี้ยงสัตว์ป่า
เมื่อวันที่ 24 กุมภาพันธ์ พ.ศ. 2563 รัฐบาลจีนได้ประกาศห้ามการค้าและการบริโภคสัตว์ป่าทั่วประเทศจีน ท่ามกลางกระแสวิพากษ์วิจารณ์อุตสาหกรรมค้าสัตว์ป่าภายในประเทศ อย่างไรก็ตามตามรายงานของเดอะนิวยอร์กไทมส์ การห้ามไม่ครอบคลุมการบริโภคผลิตภัณฑ์จากสัตว์ป่าในการแพทย์แผนจีน
ดูเพิ่ม

สถานีย่อยประเทศจีน
การระบาดทั่วของโควิด-19 ในมณฑลหูเป่ย์
มิลิทรีเวิลด์เกมส์ 2019
สถาบันไวรัสวิทยาอู่ฮั่น
RaTG13
แหล่งข้อมูลอื่น

วิกิข่าว มีข่าวที่เกี่ยวข้อง: Оптовый рынок морепродуктов Хуанань (ในภาษารัสเซีย)
น้อม อุปรมัย

| น้อม อุปรมัย ป> ช., ป.ม., ท.จ. |
| --- | --- |


รองประธานสภาผู้แทนราษฎร คนที่ 1
ดำรงตำแหน่ง 16 มีนาคม – 16 กันยายน พ.ศ. 2500
รองประธานสภาผู้แทนราษฎร คนที่ 2
ดำรงตำแหน่ง 10 กุมภาพันธ์ พ.ศ. 2512 – 17 พฤศจิกายน พ.ศ. 2514
รัฐมนตรีช่วยว่าการกระทรวงศึกษาธิการ
ดำรงตำแหน่ง 7 สิงหาคม – 20 ตุลาคม พ.ศ. 2501
นายกรัฐมนตรี: จอมพลถนอม กิตติขจร
 
ข้อมูลส่วนบุคคล
เกิด: 27 พฤศจิกายน พ.ศ. 2454 อำเภอเมืองนครศรีธรรมราช จังหวัดนครศรีธรรมราช
เสียชีวิต: 17 พฤษภาคม พ.ศ. 2526 (71 ปี) อำเภอหาดใหญ่ จังหวัดสงขลา
คู่สมรส: นางภัทรา รัตนสุวรรณ

น้อม อุปรมัย (27 พฤศจิกายน พ.ศ. 2454 - 17 พฤษภาคม พ.ศ. 2526) อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และ อดีตสมาชิกสภาผู้แทนราษฎรจังหวัดนครศรีธรรมราช 4 สมัย
ประวัติ

น้อม เกิดเมื่อวันที่ 27 พฤศจิกายน พ.ศ. 2454 เป็นบุตรของนายกลิ่น และ นางกิมยี อุปรมัย สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับนางภัทรา รัตนสุวรรณ มีบุตร-ธิดา รวม 7 คน
การทำงาน

น้อมได้เข้าเข้ารับราชการเป็นครูจัตวา ที่โรงเรียนเบญจมราชูทิศ นครศรีธรรมราช เมื่อ พ.ศ. 2474 ต่อมาได้ย้ายไปเป็นครูจัตวาโรงเรียนประชาบาล ตำบลศาลามีชัย 2 วัดศาลามีชัย อำเภอเมืองนครศรีธรรมราช เมื่อ พ.ศ. 2476 และในระหว่าง พ.ศ. 2477 – 2484 ก็ได้ย้ายกลับมาเป็นครูที่โรงเรียนเบญจมราชูทิศอีกครั้งหนึ่ง
หลังสำเร็จการศึกษาในระดับอนุปริญญาแล้ว น้อมได้เข้ารับราชการที่กระทรวงมหาดไทย และได้เป็นปลัดอำเภอตรี ที่อำเภอเมืองสมุทรปราการ เมื่อ พ.ศ. 2485 ต่อมาย้ายไปเป็นปลัดอำเภอตรี อำเภออรัญประเทศ จังหวัดปราจีนบุรี เมื่อ พ.ศ. 2486 ต่อมาจึงได้รับการคัดเลือกและแต่งตั้งให้เป็นปลัดอำเภอตรี ที่อำเภอเมือง รัฐปะลิส และได้ย้ายมาเป็นปลัดอำเภอตรี ที่อำเภอบ้านโป่ง จังหวัดราชบุรี และได้ย้ายลงมาเป็นปลัดอำเภอตรีที่กิ่งอำเภอลานสกา จังหวัดนครศรีธรรมราช ในปีเดียวกันนั้นเอง จนใน พ.ศ. 2489 ก็ได้ลาออกจากราชการ เพื่อไปประกอบอาชีพส่วนตัวเป็นทนายความ
งานการเมือง

น้อม ได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2495  และได้รับเลือกติดต่อกันรวม 4 ครั้ง
น้อม ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อ พ.ศ. 2501 ในรัฐบาลจอมพลถนอม กิตติขจร
นอกจากนี้ น้อมได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 8 เมื่อ พ.ศ. 2500 และ รองประธานสภาผู้แทนราษฎร คนที่ 2 ใน สภาผู้แทนราษฎรไทย ชุดที่ 10 เมื่อ พ.ศ. 2512
งานการเมือง > สมาชิกสภาผู้แทนราษฎร

น้อม อุปรมัย ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดนครศรีธรรมราช
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดนครศรีธรรมราช สังกัดพรรคเสรีมนังคศิลา
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดนครศรีธรรมราช สังกัดพรรคสหภูมิ → พรรคชาติสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดนครศรีธรรมราช สังกัดพรรคสหประชาไทย
ข้อเสนอสำคัญ

เมื่อปี พ.ศ. 2498 น้อม อุปรมัย ได้ยื่นข้อเสนอต่อรัฐบาลให้จัดตั้งโรงเรียนฝึกหัดครูในภาค 8 (นครศรีธรรมราช) จนเป็นที่มาของการจัดตั้งโรงเรียนฝึกหัดครูนครศรีธรรมราช ได้ประกาศจัดตั้งเมื่อวันที่ 1 มกราคม พ.ศ. 2500
นอกจากนั้น เยังได้เสนอข้อเสนอเกี่ยวกับการศึกษาอีกจำนวนมาก เช่น การศึกษาทางไปรษณีย์ ซึ่งในขณะนั้นยังไม่มีการเปิดการเรียนการสอนด้วยวิธีการนี้ ปัญหาครูไม่พอทำการสอน การเลื่อนวิทยฐานะครู แบบเรียนมาตรฐาน หรือการประถมศึกษา เป็นต้น
ถึงแก่อนิจกรรม

น้อม อุปรมัย ถึงแก่กรรม เมื่อวันที่ 17 พฤษภาคม พ.ศ. 2526 ณ โรงพยาบาลหาดใหญ่ จังหวัดสงขลา สิริอายุรวม 71 ปี
เครื่องราชอิสริยาภรณ์

พ.ศ. 2515 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2512 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2502 –  เหรียญจักรพรรดิมาลา (ร.จ.พ.)
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดสุพรรณบุรี ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500  แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดสุพรรณบุรี> พรรค | ผลการเลือกตั้งสมาชิกสภาผู้แทนราษฎร จังหวัดสุพรรณบุรี> พรรค | ผลการเลือกตั้งสมาชิกสภาผู้แทนราษฎร จังหวัดสุพรรณบุรี> ผู้สมัคร | ผลการเลือกตั้งสมาชิกสภาผู้แทนราษฎร จังหวัดสุพรรณบุรี> คะแนนเสียง | ผลการเลือกตั้งสมาชิกสภาผู้แทนราษฎร จังหวัดสุพรรณบุรี> % | ผลการเลือกตั้งสมาชิกสภาผู้แทนราษฎร จังหวัดสุพรรณบุรี> ± |
| --- | --- | --- | --- | --- | --- |
|  | สหภูมิ   | พีร์ บุนนาค (8)* | 36,148 |  |  |
|  | สหภูมิ   | ทองหยด จิตตวีระ (9)* | 24,931 |  |  |
|  | ประชาธิปัตย์   | บุญเอื้อ ประเสริฐสุวรรณ (6) | 19,663 |  |  |
|  | ไม่สังกัดพรรค | พันตำรวจตรี จรูญ บุญสิทธิ์ (5) | 16,805 |  |  |
|  | สหภูมิ   | ถวิล วัฎฎานนท์ (10)* | 16,123 |  |  |
|  | เศรษฐกร (พ.ศ. 2498)   | ไกร ศรีศักดา (7) | 8,623 |  |  |
|  | ไม่สังกัดพรรค | พันตรี ชุมพร สราวิช (2) | 6,506 |  |  |
|  | ไม่สังกัดพรรค | สะอาด จันทร์ผา (1) | 6,490 |  |  |
|  | ประชาธิปัตย์   | กริด พลเสน (4) | 4,590 |  |  |
|  | ไม่สังกัดพรรค | สุมน เมธสาร (3) | 3,517 |  |  |
|  | ไม่สังกัดพรรค | จ่าสิบตำรวจ ชำนาญ ดิษฐ์แก้ว (11) | 3,450 |  |  |
|  | เศรษฐกร (พ.ศ. 2498)   | สมชัย ขาวนาค (13) | 2,185 |  |  |
|  | เศรษฐกร (พ.ศ. 2498)   | อร่าม ขาวสอาด (12) | 1,884 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: สหภูมิ   ได้ที่นั่งจาก ขบวนการไฮด์ปาร์ค  
: สหภูมิ   ได้ที่นั่งจาก เสรีมนังคศิลา  
: ประชาธิปัตย์   ได้ที่นั่งจาก เสรีมนังคศิลา
ดูเพิ่ม

จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน